OKRESNÁ PROKURATÚRA ZVOLEN 
Trhová 7, 960 19 Zvolen 1

Číslo: 3 Pv 299/14/6611	Zvolen 15.03.2016 
EEČ: 2-51-21-2016

U Z N E S E N I E

Trestná vec:	obv. XXXXX 
Trestný čin:	Zločin Neodvedenie dane a poistného podľa § 277 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
Prečin Nezaplatenie dane a poistného podľa § 278 odsek 1, odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 
Rozhodol: 	prokurátorka Okresnej prokuratúry Zvolen 
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX XXXXX
väzba: nie
ktorý je trestne stíhaný pre trestný čin:
- Zločin Neodvedenie dane a poistného podľa § 277 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
- Prečin Nezaplatenie dane a poistného podľa § 278 odsek 1, odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 

na tom skutkovom základe, že:
ako zodpovedná osoba podnikateľského subjektu XXXXX a.s. so sídlom XXXXX, XXXXX, IČO: XXXXX 
- zrazil a neodviedol z vymeriavacieho základu z vyplatených miezd svojich zamestnancov preddavky na poistné na verejné zdravotné poistenie za obdobie apríl 2014 až apríl 2015 Všeobecnej zdravotnej poisťovni a.s. v sume 2 511,09 €, za mesiac august 2014 až september 2014 Union zdravotnej poisťovni a.s. v sume 23,29 €, za mesiac apríl 2014 až apríl 2015 zdravotnej poisťovni Dôvera a.s. v sume 711,25 € a poistné na nemocenské poistenie, dôchodkové zabezpečenie a sociálne poistenie  za mesiac  január 2015 až apríl 2015  Sociálnej poisťovni, pobočka XXXXX v sume 848,09 € a daň za mesiace apríl 2014 až apríl 2015 Daňovému úradu  XXXXX, pobočka XXXXX 10 094,96 €, čím týmto konaním znížil príjem Sociálnej poisťovne, pobočka XXXXX, XXXXX, XXXXX, IČO: XXXXX o 848,09 €, Union zdravotnej poisťovni a.s., XXXXX XXXXX IČO: XXXXX o 23,29 €, Dôvera, zdravotnej poisťovni a.s., XXXXX,  IČO: XXXXX o 711,25 €, Všeobecnej zdravotnej poisťovni a.s., XXXXX, XXXXX IČO: XXXXX o 2 511,09 € a štátnemu rozpočtu Slovenskej republiky v zastúpení Daňovým úradom XXXXX,  pobočka  XXXXX,  XXXXX, XXXXX, IČO:  XXXXX o 10 094,96 €, 
- ako povinná osoba v období od apríla 2014 do marca 2015 nezaplatil Sociálnej poisťovni poistné za zamestnávateľa vo výške 29 366,55 €, čím znížil príjem Sociálnej poisťovne pobočka XXXXX, XXXXX XXXXX, XXXXX, IČO: XXXXX o 29 366,55 €,  
lebo zanikla trestnosť činu.  
 
Odôvodnenie:
      Vyšetrovateľ Okresného riaditeľstva PZ Odboru kriminálnej polície XXXXX  uznesením ČVS. ORP XXXXX  zo dňa 28.05.2014 podľa § 199 ods. 1 Tr. poriadku začal trestné stíhanie  pre zločin neodvedenia dane a poistného podľa § 277  ods. 1, 2  písm. b/ Tr. zákona  vykonaný v jednočinnom súbehu s prečinom nezaplatenia dane a poistného podľa § 278 ods. 1 Tr. zákona, ktorého sa mal páchateľ dopustiť na skutkovom základe uvedenom v predmetnom uznesení. Následne  uznesením pod tým istým ČVS: vydaným dňa 29.09.2015 podľa § 199 ods. 1 Tr. poriadku  začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX, nar. XXXXX vo XXXXX trvale bytom XXXXX, XXXXX č. XXXXX pre zločin  neodvedenia dane  poistného podľa § 277 ods. 1, 2 písm. a/, b/ Tr. zákona s poukazom na § 138 písm. b/ Tr. zákona  v súbehu s prečinom  nezaplatenia dane a poistného podľa §  278 ods. 1, 2 Tr. zákona.  Podľa predmetného uznesenia  sa daných trestných činov  obv. XXXXX mal dopustiť  na tom skutkovom základe, že ako zodpovedná osoba podnikateľského subjektu XXXXX a.s. so sídlom XXXXX, XXXXX, IČO: XXXXX: 
- zrazil a neodviedol z vymeriavacieho základu z vyplatených miezd svojich zamestnancov preddavky na poistné na verejné zdravotné poistenie za obdobie apríl 2014 až apríl 2015 Všeobecnej zdravotnej poisťovni a.s. v sume 2 511,09 €, za mesiac august 2014 až september 2014 Union zdravotnej poisťovni a.s. v sume 23,29 €, za mesiac apríl 2014 až apríl 2015 zdravotnej poisťovni Dôvera a.s. v sume 711,25 € a poistné na nemocenské poistenie, dôchodkové zabezpečenie a sociálne poistenie  za mesiac  január 2015 až apríl 2015  Sociálnej poisťovni, pobočka XXXXX v sume 848,09 € a daň za mesiace apríl 2014 až apríl 2015 Daňovému úradu  XXXXX, pobočka XXXXX 10 094,96 €, čím týmto konaním znížil príjem Sociálnej poisťovne, pobočka XXXXX, XXXXX, XXXXX, IČO: XXXXX o 848,09 €, Union zdravotnej poisťovni a.s., XXXXX IČO: XXXXX o 23,29 €, Dôvera, zdravotnej poisťovni a.s., XXXXX  IČO: XXXXX o 711,25 €, Všeobecnej zdravotnej poisťovni a.s., XXXXX IČO: XXXXX o 2 511,09 € a štátnemu rozpočtu Slovenskej republiky v zastúpení Daňovým úradom XXXXX,  pobočka  XXXXX,  XXXXX XXXXX, IČO:  XXXXX o 10 094,96 €, 
- ako povinná osoba v období od apríla 2014 do marca 2015 nezaplatil Sociálnej poisťovni poistné za zamestnávateľa vo výške 29 366,55 €, čím znížil príjem Sociálnej poisťovne pobočka XXXXX, XXXXX XXXXX XXXXX, IČO: XXXXX o 29 366,55 €. 

	V priebehu prípravného konania  bol opakovane k veci vypočutý obv. XXXXX,  sv. - pošk.  XXXXX za DÚ XXXXX, pobočka XXXXX, sv. - pošk. XXXXX za VšZP, a.s. Bratislava, sv. - pošk. XXXXX za Sociálnu poisťovňu, pobočka XXXXX, taktiež predtým sv. - pošk. XXXXX, sv. - pošk. XXXXX za Union  ZP a.s. Bratislava a  sv. - pošk. XXXXX  za Dôvera  ZP a.s. Bratislava, ďalej svedkyňa XXXXX - účtovníčka XXXXX a.s. XXXXX a v čase pred vznesením obvinenia bol XXXXX k veci vypočutý ako svedok. Okrem týchto dôkazov bolo do spisu zadovážených množstvo listinných dôkazov a v súvislosti s nimi  i dva znalecké posudky  z odboru ekonómie a manažmentu, odvetvia účtovníctva a daňovníctva. Je potrebné uviesť, že výška  neodvedených odvodov a dane sa neustále plynúcim časom menila, nakoľko tieto boli uhrádzané s oneskorením a postupne.

	XXXXX  v rámci svojej výpovede uviedol, že  skutočnosti uvedené v uznesení o vznesení obvinenia sú pravdivé a spoločnosť XXXXX XXXXX vzhľadom na svoju finančnú situáciu v priebehu roka neuhradila svoje povinné odvody  a dane voči sociálnej poisťovni, zdravotným poisťovniam a daňovému úradu, pričom  časť dlhu už dodatočne vyplatil a v zbytku sa dohodol o úhrade dlhu do konca roka 2015.  V rámci  ďalšieho svojho výsluchu  ako obvinenej osoby uskutočneného dňa 20.01.2016 sa vyjadril, že všetky záväzky spoločnosti XXXXX  a.s. XXXXX, IČO: XXXXX voči Daňovému úradu XXXXX, pobočka XXXXX, Sociálnej poisťovni, pobočka XXXXX, VšZP a.s. Bratislava, Dôvera  ZP a.s. Bratislava a Union  ZP a.s. Bratislava sú splnené  a to aj skôr aj neskôr vzniknuté, pričom o svojom tvrdení predložil potvrdenia od jednotlivých poisťovní a daňového úradu, ktoré sa nachádzajú v závere vyšetrovacieho spisu. 

V rámci realizovaného vyšetrovania  bolo do spisu zadovážené písomné plnomocenstvo zo dňa 01.09.2012 udelené  predsedom predstavenstva  XXXXX a.s. XXXXX a členom predstavenstva  XXXXX  a.s.  obv. XXXXX s tým, že tento je splnomocnený a oprávnený v mene spoločnosti konať v plnom rozsahu samostatne.  Skutočnosť, že obvinený  rozhodoval o použití finančných prostriedkoch v spoločnosti   a  že mal oprávnenie vydávať príkazy ohľadom úhrady platieb do sociálnej poisťovne, na daňový úrad a zdravotných poisťovní potvrdila aj svedkyňa XXXXX - účtovníčka. Táto vypovedala, že uhrádzala  tie záväzky spoločnosti, ku ktorých úhrade obdržala príkaz práve od obvineného. 

	Sv. - pošk. XXXXX vypočutá za DÚ XXXXX, pobočka XXXXX vypovedala, že ku dňu výsluchu  DÚ XXXXX, pobočka XXXXX v súvislosti s vyšetrovaným skutkom nemá žiadnu splatnú pohľadávku voči daňovému subjektu XXXXX a.s. XXXXX. Predložila prehľad úhrad, z ktorého vyplynulo, že  všetko je uhradené, predmetný daňový subjekt má dokonca  preplatok. Preto sa nepripájajú k trestnému stíhaniu, nakoľko žiadnu pohľadávku neevidujú.  

	Sv. - pošk. XXXXX vypočutá za VšZP a.s. Bratislava  tiež vypovedala, že v súvislosti s vyšetrovanou trestnou vecou obv. XXXXX zastupujúceho subjekt  XXXXX   a.s. XXXXX, IČO: XXXXX neevidujú  žiadnu splatnú pohľadávku, uvedený subjekt  má uhradené všetky splatné záväzky.  Nežiadajú  žiadnu náhradu škody, nepripájajú sa k trestnému stíhaniu, nakoľko žiadnu pohľadávku neevidujú. 

	Za Sociálnu poisťovňu, pobočka XXXXX bola  vypočutá sv. - pošk. XXXXX, ktorá podrobne vyčíslila  dlh daného podnikateľského subjektu v predchádzajúcom období, na ktoré vyčíslenie  reagovala skutková veta  uznesenia o vznesení obvinenia i výsledky znaleckého skúmania.  Sv. - pošk. XXXXX zastupujúca aktuálne Sociálnu poisťovni, pobočka XXXXX uviedla, že XXXXX  a.s. XXXXX zastúpený obv. XXXXX má všetky záväzky poistného  vyrovnané  a poisťovňa nemá  voči uvedenému subjektu žiadne pohľadávky na poistnom, preto sa nepripájajú k trestnému stíhaniu a neuplatňujú škodu na poistnom. Ohľadom penále bol podaný návrh na vykonanie exekúcie. 

	Za Union  ZP a.s. Bratislava bola vypočutá sv. - pošk. XXXXX, ktorá uviedla, že v súvislosti s vyšetrovanou trestnou vecou obv. XXXXX zastupujúceho subjekt XXXXX a.s.  XXXXX  IČO: XXXXX ich poisťovňa nemá voči uvedenému subjektu žiadne pohľadávky na poistnom, všetky záväzky poistného má daný subjekt vyrovnané. 

	Sv. - pošk. XXXXX  vypočutý za Dôveru ZP a.s. Bratislava uviedol, že  neevidujú  žiadne pohľadávky voči  subjektu XXXXX a.s. XXXXX, všetky  záväzky voči ich poisťovni má tento subjekt splnené. 

	Za účelom objasnenia skutkového stavu a vyvodenia trestnej zodpovednosti obvineného zo spáchania trestných činov, pre ktoré bol stíhaný bola do konania  pribratá znalkyňa  z odboru ekonómie a manažmentu z odvetvia účtovníctva a daňovníctva. Vo veci boli vypracované  dva znalecké posudky  a to  znalecké posudky znalkyne IXXXXX č. 64/2014 a č. 50/2015, z ktorých záverov vyplynulo aký stav finančných prostriedkov mala daná obchodná spoločnosť ku dňu splatnosti poistného resp., že v čase splatnosti mala dostatok finančných prostriedkov na vykonanie odvodov, pričom však pri rozhodovaní o využití uhrádzala  aj ďalšie splatné záväzky. Znalkyňa v tabuľkách  podrobne vyčíslila neodvedené poistné a daň z vyplatených miezd za jednotlivé mesiace, pre ktoré bolo začaté trestné stíhanie. Z daných vyčíslení uvedených v tabuľkách následne vychádzala i skutková časť uznesenia o začatí trestného stíhania  a vznesení obvinenia a z kvantitatívneho vyčíslenia následne vychádzal  rozsah daných trestných činov. 

	Okrem vyššie uvedených dôkazov boli do spisu zadovážené rôzne listinné dôkazy  v podobe súpisov neodvedeného poistného podľa  predložených mesačných výkazov vyhotovovaných sociálnou poisťovňou niekoľkokrát v priebehu vyšetrovania, samotné mesačné výkazy z predmetného obdobia, návrhy sociálnej poisťovne  na vykonanie exekúcie, výpis z obchodného registra Okresného súdu XXXXX predmetnej obchodnej spoločnosti, rozhodnutia  o predpise poistného, upovedomenia o začatí exekúcií, bankové príkazy, fotokópia knihy záväzkov predmetnej obchodnej spoločnosti a spomínané potvrdenia DÚ XXXXX, pobočka XXXXX, Sociálnej poisťovne, pobočka XXXXX, VšZP a.s. Bratislava,  pobočka XXXXX, Union ZP a.s. Bratislava a Dôvera  ZP a.s. Bratislava vystavené  spol. XXXXX a.s.  XXXXX o tom, že subjekt  nemá nedoplatky na dani zo závislej činnosti a má splnené odvodové povinnosti na poistnom s tým, že poškodení neevidujú voči nemu pohľadávky z titulu nedoplatkov na poistnom. 

	V rámci vyšetrovania k osobe obvineného bolo zistené, že tento bol v minulosti 1-krát súdne trestaný a to v roku 1996, pričom v súčasnosti sa hľadí na neho, akoby nebol odsúdený. Počet  evidovaných priestupkov  tak ako vyplýva z výpisu z Ústrednej evidencie priestupkov MV SR je celkom 8 a to všetko pre porušenie pravidiel cestnej premávky s postihnutím blokovými pokutami.

	Podľa § 277 ods. 1, 2 písm. a/, b/ Tr. zákona  sa zločinu neodvedenia dane a poistného dopustí ten, kto vo väčšom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona v úmysle zadovážiť sebe alebo inému neoprávnený prospech a spácha taký čin závažnejším spôsobom konania  t.j. podľa § 138 písm. b/ Tr. zákona závažnejším spôsobom konania sa rozumie páchanie trestného činu po dlhší čas.

Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.

	Podľa § 86 ods. 1 písm. e/ Tr. zákona  trestnosť trestného činu zaniká aj vtedy ak ide o trestný čin  neodvedenia dane a poistného podľa § 277  ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania  mohol oboznámiť s jeho výsledkami. 

	Podľa § 86 ods. 2 Tr. zákona  trestnosť trestného činu podľa ods. 1 písm. e/ nezaniká, ak ide o páchateľa, ktorý bol za obdobný čin v predchádzajúcich 24 mesiacoch postihnutý  alebo ak trestné stíhanie páchateľa za obdobný čin bolo v predchádzajúcich 24 mesiacoch zastavené z dôvodu zániku trestnosti  trestného činu  podľa ods. 1. 	 

	Nakoľko obv. XXXXX  zaplatil dlžné poistné a dlžnú a zrazenú daň   zamestnancov XXXXX a.s. XXXXX ešte pred oboznamovaním sa  s výsledkami vyšetrovania a to v rozsahu, ktorý nezodpovedal neodvedenému poistnému z vyplatených miezd za obdobie podrobne špecifikované v uznesení o vznesení obvinenia  vychádzajúc z výšky objektivizovanej do spisu zadováženými znaleckými posudkami a taktiež v tých, ktorých úhradu potvrdili dotknuté  zdravotné poisťovne, sociálna poisťovňa a príslušný daňový úrad a neboli naplnené podmienky vylučujúce zánik trestnosti bolo potrebné uplatniť procesný postup v zmysle § 215 ods. 1 písm. h/ Tr. poriadku a trestné stíhanie proti nemu zastaviť. 
  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

Mgr. Alena AlRamadanová 
prokurátorka